พิกัด ชั้น 4 ใน Siam Square One

วันศุกร์แห่งชาติหรือนี่ รถติดมากมาย จอดรถได้เดินไปร้านนกฮูกจองคิวไว้แล้วสำรวจ ร้านอื่นต่อ จนมาเจอร้านนี้ก็จองคิวไว้เช่นกัน เดินไปเดินมาจนทั่ว กลับมาอีกทีกำลังเคลียโต๊ะ จึงสละสิทธิ์ร้านนกฮูกอย่างไม่ลังเล...หิวจัด ????

ครั้งนี้ไปกัน 3 คนไม่ทานเนื้อวัว เลยเลือกแค่ 499 บาท ไม่รวมน้ำและซอฟท์ครีม เพิ่มอีกคนละ 85 บาท โดยไม่ค่าบริการและภาษีมูลค่าเพิ่ม

นั่งโต๊ะแล้วพนักงานนำเมนูมาให้ สั่งๆ ไปแทบจะทุกรายการ ส่วนอาหารมาขาดๆ แบบคนสั่งจำไม่ได้ด้วยซ้ำว่าสั่งอะไรไปบ้าง ????

ขอสรุปเลยแล้วกัน
-วัตถุดิบ ผักสดกรอบ ไม่เหี่ยว, เนื้อหมู เนื้อไก่ หมักเข้าเนื้อ หั่นชิ้นกำลังพอดี เนื้อนุ่มไม่เหนียว กุ้งแม่น้ำไม่ค่อยสด เนื้อเละบ้างบางตัว, ปลาหมึกชิ้นใหญ่ หนานุ่ม, ปลาแซลมอน ชิ้นไม่บางเกิน ไม่คาว เนื้อไม่ยุ่ย, เบคอนรมควัน ชิ้นหนา ทานไปทานมาเค็ม
-น้ำจิ้ม แยกพริกกระเทียมมาให้ ทานไปทานมารู้สึกเค็มจัง แต่ไม่หิวน้ำเท่าไหร่นะ
-ซูชิปิงปอง ปั้นข้าวมาเป็นก้อนกลม ทานยากไปหน่อย กัดได้ครึ่งเดียว วาซาบิแป้งไปนิด ไม่จี๊ดเลย
-ยำปลาแซลมอน รสเปรี้ยวเผ็ด ค่อยตัดเค็ม ตัดเลี่ยนได้หน่อย
-ข้าวพันกุ้งระเบิด ชิ้นหนามาก เป็นข้าวผสม สาหร่ายวากาเมะห่อกุ้งแล้วนำไปชุบแป้งทอด จนกรอบไม่รู้วางทิ้งไว้นานไปไหมกว่าจะทานรู้สึกแข็งมากกว่ากรอบ
-ข้าวยำผักแกงกะหรี่หม้อร้อน พนักงานนำมาคลุกให้ที่โต๊ะ ไม่เจอผักนะ เจอแต่ชีส ข้าวแฉะๆ แกงกะหรี่อ่อนๆ
-ซอฟท์ครีมพร้อมเครื่องดื่ม เพิ่มเงิน 85 บาท บริการตัวเองได้เลย วันนี้มีรสชอคโกแลต เนื้อเนียนนุ่ม รสไม่หวานจัด เติมเครื่องได้เอง กดซอฟท์ครีมเองกี่รอบก็ได้ด้วยเพลินเลย

ข้อเสียของเตาแก๊ส คือ เวลาย่างเนื้อหมู เนื้อไก่ที่ติดมัน ทำให้ไหม้เป็นสีดำๆ ของควันแก๊สติดเนื้อมาไม่น่าทานเลย มีกลิ่นแก๊สด้วย ส่วนตัวชอบแบบเตาถ่านมากกว่า